钦定古今图书集成/明伦汇编/官常典/第647卷 > 蔡元方
## 钦定古今图书集成/明伦汇编/官常典/第647卷 > 蔡元方

按《延平府志》：“元方，将乐人。登熙宁九年丙辰进士第，
历知怀安、博罗、南丰等县，以年劳改奉议郎。元方为
人果毅明达，遇事立断。初，怀安代有日，会更役法，乃
亲按，一日而毕，吏不得为奸。既去，旁邑吏以舞籍得
罪，陷重辟，无一免者，吏始相庆德。元方在南丰时，岁
大饥，设法赈之，民赖全活。为政彊敏，凡与民约，辄不”
敢犯。然简节疏目，使民易避。其破奸剔蠹，必去其本。
故所至皆有风绩，时称为“良吏。”